الشطاحة فيفي عبدو حطات في صفحتها على “أنستكَرام” فيديو كتشطح كيف ديما وهاد المرة لاوية عليها فوطة ديال الحمام. ومن بين المتخلفين اللي ما كيدخلوش سوقهم وداير راسو وصي على حريات الناس، كاين المحامي المصري أشرف فرحات، قالك ماعجبوش الحال وناض دعاها في المحكمة وقال أن الفيديو كيتنافى مع مبادئ وقيم المجتمع. ‏ اللي شاف الفيديو غايبان ليه أنه عادي، سيدة كتشطح ومغطية بفوطة بحال الكسوة، لكن بنادم مدعشش في دماغو نوض عليها حالة. وفالنهاية بنادم حر فراسو و فجسدو و خاص هاد “القوانين” اللي كتكرس مصادرة حرية الأفراد و الوصاية عليهم تتلاح للزبل، حيت ماشي هادي هي المرة اللولة اللي كيوقع هاد العجب و خصوصا فدولة بحال مصر. 
متخلفين هاجمو فيفي عبدو بعدما شطحات بالفوطة – فيديو